Hawa Mayoka Said (watu wengi wanamjua kama Hawa) ni mwimbaji ambaye anatokea Tanzania. Hawa anaishi Dar es Salaam, Tanzania. Mama yake anaitwa Ndagina Hassan. Hawa ana mtoto mmoja. Hawa aliimba na Diamond Platinumz wimbo ambao unaitwa “Nitarejea”, mwaka wa 2011.  Watu wengi waliupenda wimbo huo na wanaamini kwamba wimbo huo ulimpa Diamond Platinumz umaarufu na manifikio. Lakini Hawa hakupata umaarufu au manifikio kama Diamond Platinumz. Baada ya huo wimbo, Hawa hakuweza kutoa wimbo mwingine. Mwaka wa 2015, Hawa aliolewa lakini ndoa yake haikukaa kwa muda mrefu. Ndoa yake ilivunjika baada ya miezi kama nne. Mume wake alimwacha na alimwambia kuwa angerejea nyumbani baada ya muda mfupi. Alisema kuwa alikuwa anaenda kwa kazi yake. Lakini hakurudi. Baada ya mume wake kumwacha, Hawa alianza kunywa pombe na kuvuta sigara sana. Mwezi wa saba mwaka wa 2018, Hawa alikuwa mgonjwa sana na madaktari wa Tanzania walimwambia ana miezi michache tu ya kuishi. Hata hivyo walimshauri ajaribu kuenda nchi ya India kutafuta matibabu. Lakini Hawa hakuwa na pesa za kuenda nchi ya India. Hawa hakuwa na tumaini na maisha yake kwa sababu hakujua kama angeweza kupata pesa za kuenda nchi ya India kwa matibabu.